**Timpurile taciturne**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Timpurile taciturne

Azi clipele curgând agale

Ne duc tăcerile pe grui

Când nopțile adorm egale

Și zilele bat din călcâi.

Iar rătăcirile nocturne

Se scutură-n lacrima ta

Când timpurile taciturne

În clipă nu mai vor a sta.

Căci cu tristețile pe față

S-au îndrept către apus

Trecând prin bruma lor de viață

Au rupt tăcerea și s-au dus.

Dar au erupt cu luna nouă

Și-au plâns o clipă-n casa mea,

Iar soarele-a-nceput să plouă

Pe raza viselor de nea.

În rătăciri mai stau și-acuma

Nestinse licăriri de dor,

Iar pe iubirea mea stă bruma

Ce s-a topit pentru decor.

Perpetuă tăcerea asta

Mă poartă-n amintirea mea,

Dar plâng acum puțin și basta

Am să răsar; mugur pe-o stea.

Cu mâna goală voi culege

Culoarea vieții-ncetișor

Și pentru cine nu-nțelege

Voi fi în visul său decor.

Nemărginirea, voi strânge

Cu aura, prea plin destin

Atunci când lacrima de sânge

În cerul ochiului o țin.

Și fug din vis cu rătăcirea

Ce peste vise mi s-a-ntins

Când port în sânu-mi nemurirea

Din sufletul ce-n el m-a prins.

Dar astăzi mai culeg o dată

Din palma ta trei sărutări

Și simt în inima de fată

Iubirea prinsă-n mii de stări.